**USS «Nimitz»** er det første skipet i Nimitz-klassen og nummer én i serien av store hangarskip i den amerikanske marinen. Skipet er oppkalt etter flåteadmiral Chester W. Nimitz, øverstkommanderende for de amerikanske styrkene i Stillehavet under den andre verdenskrig.

Skipet ble satt i tjeneste 3. mai 1975 og frem til 1987 hadde skipet hjemmebase på Naval Station Norfolk. Fra 1987 hadde skipet hjemmebase på Naval Station Bremerton. Etter at skipet gjennomgikk overhaling, oppgradering og påfyll av kjernefysisk brensel i skipets to atomreaktorer, RCOH (Refueling Complex Overhaul), i perioden 1998-2001 ble den nye hjemmebasen NAS North Island.

Historie
--------

USS «Nimitz» første oppdrag var utplassering i Middelhavet i 1976 sammen med de atomdrevne krysserene USS «South Carolina» og USS «California». Dette var første gang på over ti år at USA utplasserte atomdrevne skip i Middelhavet. Oppdraget ble fullført uten spesielle hendelser, og USS «Nimitz» returnerte til basen i Norfolk, Virginia.

Det andre oppdraget var også i Middelhavet i perioden 1. desember 1977 til 20. juli 1978, også denne gang uten spesielle hendelser.

Fra 10. september 1979 til 26. mai 1980 var skipet for tredje gang i Middelhavet. Da ambassadepersonell ble tatt som gisler i Teheran 4. november 1979 ble USS «Nimitz» sendt til Indiahavet for å styrke det amerikanske nærværet der. Operasjon Eagle Claw, som var en operasjon for å frigi gislene, ble gjennomført fra skipet, men var mislykket. USS «Nimitz» returnerte til hjemmebasen den 26. mai 1980.

### 1980-1990

26. mai 1981 krasjlandet en EA-6B Prowler på flydekket og drepte 14 av mannskapet og skadet 45.

Covid-19
--------

I april 2020 ble covid-19 rapportert ombord på «Nimitz»; første tilfelle ble rapportert 7. april. En sjømann som var blitt testet uken før på grunn av symptomer ble funnet smittet, ble isolert og senere bragt i land. Den 27. april avsluttet «Nimitz» en 27-dagers karantene og sluttet seg til en øvelse.

Annet
-----

Skipet var sentralt i den amerikanske sciencefictionfilmen *USS Nimitz forsvunnet i Stillehavet* fra 1980.

Referanser
----------

1. ↑  Anderson, Kurt (6. august 1981). «Night of Flaming Terror». Time.com. Arkivert fra originalen 1. februar 2009. Besøkt 11. januar 2009.
2. 1 2  Bertrand, Natasha; Seligman, Lara (7. april 2020). «Sailor aboard 4th U.S. aircraft carrier tests positive for coronavirus». *Politico*. Besøkt 9. april 2020.
3. ↑  Pawlyk, Oriana (7. april 2020). «Nimitz Becomes 4th Aircraft Carrier with COVID-19 Case: Report». *military.com*. Besøkt 8. april 2020.
4. ↑  «USS Nimitz Departs for Training». *navy.mil*. USS Nimitz (CVN 68) Public Affairs. Arkivert fra originalen 7. mai 2020. Besøkt 30. april 2020.

Litteratur
----------

* Stephen Saunders RN, red. (2007). *Jane's Fighting Ships* (110 utg.). Jane’s Information Group Limited. s. 887. ISBN 978-0-7106-2799-5.

Eksterne lenker
---------------

* Offisielt nettsted Rediger på Wikidata

* (en) USS Nimitz (CVN-68) – kategori av bilder, video eller lyd på Commons Rediger på Wikidata
* USS «Nimitz» foreningen sin hjemmeside

| * v
* d
* r
Nimitz-klassen |
| --- |
| Nimitz-subklasse | USS «Nimitz» (CVN-68) **·** USS «Dwight D. Eisenhower» (CVN-69) **·** USS «Carl Vinson» (CVN-70) **·** USS «Theodore Roosevelt» (CVN-71) |
| Abraham Lincoln-subklasse | USS «Abraham Lincoln» (CVN-72) **·** USS «George Washington» (CVN-73) **·** USS «John C. Stennis» (CVN-74) **·** USS «Harry S. Truman» (CVN-75) |
| Ronald Reagan-subklasse | USS «Ronald Reagan» (CVN-76) **·** USS «George H.W. Bush» (CVN-77) |


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** NKC
 |